ΓΡΑΠΤΗ ΕΡΩΤΗΣΗ E-0629/98 υποβολή: Yves Verwaerde (PPE) προς την Επιτροπή (9 Μαρτίου 1998)

Θέμα: Χρηματοδοτική στήριξη για ενημερωτική εκστρατεία που αφορά το πρόγραμμα Natura 2000

Η Ευρωπαϊκή Επιτροπή δεν αγνοεί ασφαλώς ότι ορισμένες κοινωντικο-επαγγελματικές κατηγορίες (γεωργοί, βιομήχανοι, κυνηγοί... κλπ) σε ολόκληρη την Ευρωπαϊκή Ένωση εξεδήλωσαν έντονες επιιφυλάξεις σχετικά με την εφαρμογή του δικτύου Natura 2000 και ότι οι επιφυλάξεις αυτές οφείλονται κυρίως στην έλλειψη διαφάνεις και επικοινωνίας σχετικά με τους στόχους του δικτύου.

Στο ανωτέρω πλαίσιο θα επιθυμούσα να γνωρίζω εάν η Ευρωπαϊκή Επιτροπή εξετάζει ήδη το ενδεχόμενο ειδικής χρηματοδοτικής στήριξης για συγκεκριμένες ενέργειες σε κοινοτικό επίπεδο που αποσκοπούν στην πληροφόρηση του πληθυσμού, των τοπικών συλλόγων και των ΜΚΟ 7 εάν όχι, προτίθεται να το πράξει, με ποίους τρόπους και σε ποία έκταση;

Απάντηση της κ. Bjerregaard εξ ονόματος της Επιτροπής (24 Απριλίου 1998)

Το 1997, η Επιτροπή συγχρηματοδότησε από το κονδύλιο B4-3060 του προϋπολογισμού πολυάριθμα έργα, που αποβλέπουν στην πληρέστερη γνώση των περιβαλλοντικών ζητημάτων στα κράτη μέλη. Μεταξύ των έργων αυτών συγκαταλέγονται δύο με αντικείμενο το δίκτυο Natura 2000.

Χορηγήθηκε χρηματοδοτική ενίσχυση στην Ευρωπαϊκή Ένωση για τη Διατήρηση των Ακτών, προκειμένου να εκτελέσει ένα έργο με αντικείμενο, αφενός τη διάδοση εμπειριών ορθής πρακτικής στην ένταξη της διατήρησης της φύσης στην τοπική οικονομική ανάπτυξη ειδικά των παράκτιων περιοχών που συνδέονται με το Natura 2000 και, αφετέρου, τη μεγαλύτερη δημόσια και πολιτική υποστήριξη της εφαρμογής της οδηγίας 92/43/EEC του Συμβουλίου, της 21ης Mαΐου 1992, για τη διατήρηση των φυσικών ενδιαιτημάτων και της άγριας χλωρίδας και πανίδας ((ΕΕ L 206 της 22. 7.1992 )), της λεγόμενης οδηγίας «ενδιαιτήματα», καθώς και της ανάπτυξης του Natura 2000.

Το παράρτημα Ιταλίας του Παγκόσμιου Ταμείου για τη Φύση (WWF) έλαβε χρηματοδοτική ενίσχυση, προκειμένου να εκτελέσει ένα έργο με στόχο την ευαισθητοποίηση της κοινής γνώμης και την ακριβέστερη εκ μέρους της γνώση της οδηγίας «ενδιαιτήματα», ώστε να διευκολυνθεί η εγκαθίδρυση του Natura 2000. Το έργο αυτό περιλαμβάνει μια ενημερωτική εκστρατεία ευρωπαϊκής κλίμακας για το ευρύ κοινό με τηλεοπτικά μηνύματα, ημερίδες και πιλοτικές δραστηριότητες. Στις 24 Ιανουαρίου 1998, η Επιτροπή δημοσίευσε βάσει του κονδυλίου B4-3060 του προϋπολογισμού δύο προσκλήσεις υποβολής προτάσεων ((ΕΕ C 25 της 24. 1.1998 )), στο πλαίσιο των οποίων μπορούν να χρηματοδοτηθούν δράσεις για τη βελτίωση της ενημέρωσης σχετικά με το Natura 2000.

Σύμφωνα με την απόφαση 97/872/EC του Συμβουλίου, της 16ης Δεκεμβρίου 1997, σχετικά με ένα κοινοτικό πρόγραμμα δράσης για την υποστήριξη μη κυβερνητικών οργανισμών που αναπτύσσουν δραστηριότητα κυρίως στον τομέα της προστασίας του περιβάλλοντος ((ΕΕ L 354 της 30.12.1997 )), η Επιτροπή έχει καλέσει τους ευρωπαϊκούς μη κυβερνητικούς οργανισμούς, των οποίων οι δραστηριότητες εκτείνονται σε όλα τα κράτη μέλη ή σε ορισμένα από αυτά καθώς και σε γειτονικές χώρες, να υποβάλουν προτάσεις για χρηματοδότηση, προοριζόμενη να καλύψει τις δαπάνες για την υλοποίηση των δραστηριοτήτων που προβλέπονται στο ετήσιο πρόγραμμα εργασιών τους. Η εν λόγω πρόσκληση υποβολής προτάσεων επιτρέπει τη χορήγηση χρηματοδοτικής συνδρομής για δραστηριότητες που παρουσιάζουν κοινοτικό ενδιαφέρον, έχουν ουσιαστική συμβολή στην εξέλιξη και στην εφαρμογή της κοινοτικής πολιτικής και νομοθεσίας στον τομέα του περιβάλλοντος και ανταποκρίνονται στις γενικές αρχές του πέμπτου προγράμματος δράσης για το περιβάλλον.

Οι προσκλήσεις υποβολής προτάσεων για γενικά μέτρα με σκοπό την ενημέρωση και την πληρέστερη γνώση σε θέματα περιβάλλοντος, αναφέρονται στην πρώτη περίπτωση των παρατηρήσεων στο άρθρο B4-306 του προϋπολογισμού του 1998. Κύριος στόχος είναι η βελτίωση των πληροφοριών που παρέχονται στο ευρύ κοινό και η ευαισθητοποίησή του όσον αφορά την προστασία του περιβάλλοντος. Επιδιώκεται επίσης να συσταθούν κοινοπραξίες σε ευρωπαϊκό επίπεδο και να προωθηθεί μια αποτελεσματική οικολογική προσέγγιση των οικονομικών δραστηριοτήτων.